EkBass/fiwiki-20250220-pages-articles huggingface dataset:
Japanin Grand Prix 2010

Japanin Grand Prix 2010 oli Formula 1 -kauden 2010 16. osakilpailu, joka kilpailtiin 10. lokakuuta Suzukan moottoriradalla. Aika-ajot jouduttiin siirtämään sunnuntaille kovan vesisateen takia. Edellisen kerran siirto tapahtui Japanissa vuonna 2004. Kilpailun voittoon ajoi paalupaikalta lähtenyt Sebastian Vettel. Toiseksi sijoittui Mark Webber, joka säilytti MM- pistejohtonsa. Kolmanneksi kisassa ajoi Fernando Alonso. Ensimmäisellä kierroksella keskeytti neljä kuljettajaa kolariin. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1 5 Sebastian Vettel Red Bull-Renault 53 1.30.27,323 1 25 2 6 Mark Webber Red Bull-Renault 53 +0,905 2 18 3 8 Fernando Alonso Ferrari 53 +2,721 4 15 4 1 Jenson Button McLaren-Mercedes 53 +13,522 5 12 5 2 Lewis Hamilton McLaren-Mercedes 53 +39,595 8 10 6 3 Michael Schumacher Mercedes 53 +59,933 10 8 7 23 Kamui Kobayashi BMW Sauber-Ferrari 53 +1.04,038 14 6 8 22 Nick Heidfeld BMW Sauber- Ferrari 53 +1.09,648 11 4 9 9 Rubens Barrichello Williams-Cosworth 53 +1.10,846 7 2 10 16 Sébastien Buemi Toro Rosso-Ferrari 53 +1.12,806 18 1 11 17 Jaime Alguersuari Toro Rosso-Ferrari 52 +1 krs. 16 12 19 Heikki Kovalainen Lotus-Cosworth 52 +1 krs. 20 13 18 Jarno Trulli Lotus-Cosworth 51 +2 krs. 19 14 24 Timo Glock Virgin-Cosworth 51 +2 krs. 22 15 21 Bruno Senna HRT-Cosworth 51 +2 krs. 23 16 20 Sakon Yamamoto HRT-Cosworth 50 +3 krs. 24 17 4 Nico Rosberg Mercedes 47 Pyörä 6 Kesk. 14 Adrian Sutil Force India-Mercedes 44 Öljyvuoto 15 Kesk. 11 Robert Kubica Renault 2 Pyörä 3 Kesk. 10 Nico Hülkenberg Williams-Cosworth 0 Kolari 9 Kesk. 7 Felipe Massa Ferrari 0 Kolari 12 Kesk. 12 Vitali Petrov Renault 0 Kolari 13 Kesk. 15 Vitantonio Liuzzi Force India- Mercedes 0 Kolari 17 DNS 25 Lucas di Grassi Virgin-Cosworth 0 Onnettomuus 21 Lähde:Japanin GP 2010 - F1-ruutu Lähde:Japanin GP 2010 - F1-ruutu Lähde:Japanin GP 2010 - F1-ruutu Lähde:Japanin GP 2010 - F1-ruutu Lähde:Japanin GP 2010 - F1-ruutu Lähde:Japanin GP 2010 - F1-ruutu Lähde:Japanin GP 2010 - F1-ruutu Lähde:Japanin GP 2010 - F1-ruutu == Lähteet == == Aiheesta muualla == Luokka:Formula 1 -kausi 2010 Luokka:Japanin Grand Prix
Myllytunneli

Myllytunneli on Turun III kaupunginosassa sijaitseva tunneli. Tunneli on yksisuuntainen, ja sillä on kolme ajokaistaa, yksi yksisuuntainen pyörätie ja yksi jalkakäytävä. Välittömästi tunnelin jälkeen tie jatkuu Aurajoen ylitse Myllysiltana. Tunnelin seinässä on Kimmo Ojaniemen teos Gaian silmä vuodelta 1998. Teos on ovaalin muotoinen sininen valoteos. Myllytunneli on useina vuosina ollut yksi Down By The Laituri -kaupunkifestivaalien esiintymispaikoista. == Lähteet == Luokka:Turun liikenne Luokka:Turun rakennukset ja rakennelmat Luokka:Suomen tieliikennetunnelit Luokka:III kaupunginosa
Garrett Serviss

Garrett Putnam Serviss Jr. (s. tammikuussa 1881 – 23. joulukuuta 1908) oli yhdysvaltalainen yleisurheilija ja korkeushypyn olympiamitalisti. Serviss kilpaili myös kolmiloikassa. Hän osallistui St. Louisin olympialaisiin 1904, joissa hän voitti korkeushypyssä hopeaa tuloksella 177,8 senttimetriä. Serviss hyppäsi saman tuloksen Paul Weinsteinin kanssa, mutta voitti hänet uusinnassa. Hän osallistui samoissa olympialaisissa myös vauhdittomaan kolmiloikkaan, jossa hän sijoittui neljänneksi. Servissin isä Garrett P. Serviss oli astronomi ja kirjailija. == Lähteet == * Servissin profiili sports- reference.com-sivustolla Luokka:Yhdysvaltalaiset korkeushyppääjät Luokka:Yhdysvaltalaiset kolmiloikkaajat Luokka:Yhdysvaltalaiset olympiamitalistit Luokka:Vuonna 1881 syntyneet Luokka:Vuonna 1908 kuolleet
Honda VTR SP1

Honda VTR SP1 ja myöhemmin SP2 pohjautuvat Hondan menestyksekkääseen kilpamalliin, RC51:een. Moottorina tuhat kuutioinen V-twin joka nähtiin myös VTR Firestorm -mallissa. VTR SP1
Juovasiipiliitäjä

Juovasiipiliitäjä (Ardenna bulleri) on ulappaliitäjien heimoon kuuluva Uuden- Seelannin kotoperäinen ulappalintu. Se elää ainoastaan Pohjoissaaren itäpuolella olevan Poor Knights Islandsin saariryhmän kahdella suurimmalla saarella, Aorangilla ja Tawhiti Rahilla, ja viidellä lähistön luodolla. 1980-luvulla yksi pari pesi Simmonds Islandsilla. Sen populaation koko on noin 2,5 miljoonaa yksilöä. Osbert Salvin kuvaili lajin holotyypin Uudesta- Seelannista 1888.IBC Laji on nimetty Walter Bullerin kunniaksi. ==Lähteet== Luokka:Ulappalinnut Luokka:Uhanalaiset linnut
Paul Weinstein

Paul Weinstein (5. huhtikuuta 1878 Wallendorf - 16\. elokuuta 1964 Bochum) oli saksalainen yleisurheilija, joka kilpaili korkeushypyssä, seiväshypyssä, pituushypyssä, kolmiloikassa ja keihäänheitossa. Hän voitti St. Louisin olympialaisissa 1904 pronssia korkeushypystä tuloksella 177,8 senttimetriä. Toiseksi sijoittunut Garrett Serviss hyppäsi saman tuloksen, mutta voitti Weinsteinin uusinnassa. Myös Paulin veli Albert oli olympiatason yleisurheilija. == Ennätykset == * Korkeushyppy: 177,8 cm (1904) * Seiväshyppy: 306,5 cm (1908) * Pituushyppy: 6,88 m (1909) * Kolmiloikka: 13,38 m (1905) == Lähteet == * Weinsteinin profiili sports-reference.com-sivustolla Luokka:Saksalaiset korkeushyppääjät Luokka:Saksalaiset seiväshyppääjät Luokka:Saksalaiset pituushyppääjät Luokka:Saksalaiset kolmiloikkaajat Luokka:Saksalaiset keihäänheittäjät Luokka:Vuonna 1878 syntyneet Luokka:Vuonna 1964 kuolleet
Adam Kszczot

Adam Kszczot (s. 2. syyskuuta 1989) on puolalainen 800 metrin juoksija. Hänen ennätyksensä on 1.43,30, jonka hän juoksi 10. syyskuuta 2011 Rietissä. Kszczot oli neljäs Torinon sisäratojen EM-kilpailuissa 2009 ja osallistui myös Berliinin MM-kilpailuihin 2009, muttei päässyt siellä loppukilpailuun. Samana vuonna hän voitti kultaa alle 23-vuotiaiden EM-kilpailuissa ennen maanmiestään Marcin LewandowskiaAlle 23-vuotiaiden EM-kilpailut 2009: Miesten 800 metrin tulokset . Kszczot voitti pronssia Dohan sisäratojen MM-kilpailuissa 2010. Barcelonan EM-kilpailuissa 2010 hän sijoittui Marcin Lewandowskin voittamassa kilpailussa kolmanneksi ajalla 1.47,22.Barcelona 2010 – Miesten 800 metrin tulokset European Athletics Pariisin EM-hallikilpailuissa 2011 Kszczot voitti 800 metrin juoksun ja Lewandowski sijoittui toiseksi.Pariisi 2011 – Miesten 800 metrin tulokset European Athletics Vuonna 2011 hän voitti toistamiseen kultaa alle 23-vuotiaiden EM-kilpailuissa.Ostrava 2011 – 800m Men Final European Athletics. Viitattu 15.7.2011. Saman vuoden Daegun MM-kilpailuissa hän oli kuudes. Istanbulin sisäratojen MM-kilpailuissa 2012 Kszczot sijoittui neljänneksi. Saman vuoden Lontoon olympialaisissa hän karsiutui 800 metrin välierissä. Göteborgin EM-hallikilpailuissa 2013 Kszczot voitti 800 metrin juoksun, mutta karsiutui välierissä Moskovan MM-kilpailuissa. Hän sijoittui toiseksi Sopotin MM-hallikilpailuissa 2014. Hän kuului Puolan joukkueeseen, joka saavutti IAAF World Relays -kilpailuissa hopeaa 4 × 800 metrin viestissä 2014 ja 2015. Hän sai 800 metrillä hopeaa Pekingin MM-kilpailuissa 2015 ajalla 1.46,08. Amsterdamin EM-kilpailuissa 2016 Kszczot ja Lewandowski ottivat 800 metrillä Puolalle kaksoisvoiton. Rio de Janeiron olympialaisissa 2016 Kszczot karsiutui 800 metrin välierissä. Kszczot voitti sisäratojen Euroopan- mestaruuden 800 metrillä Belgradissa 2017 ajalla 1.48,87. IAAF World Relays -kilpailuissa hän sai Puolan joukkueessa pronssia 4 × 800 metrin viestissä 2017. Lontoon MM-kilpailuissa 2017 hän saavutti 800 metrillä hopeaa ajalla 1.44,95. Hän voitti sisäratojen maailmanmestaruuden 800 metrillä Birminghamissa 2018 ajalla 1.47,47. Myöhemmin samana vuonna hän voitti 800 metrin Euroopan-mestaruuden Berliinissä ajalla 1.44,59. Dohan MM-kilpailuissa 2019 hän karsiutui 800 metrin välierissä. Hän sijoittui samalla matkalla neljänneksi Toruńin sisäratojen EM-kilpailuissa 2021. ==Lähteet== == Aiheesta muualla == Luokka:Puolalaiset keskimatkojen juoksijat Luokka:Vuonna 1989 syntyneet Luokka:Elävät henkilöt
Kalifornianpikkuliitäjä

Kalifornianpikkuliitäjä (Puffinus opisthomelas) on ulappaliitäjien heimoon kuuluva Meksikon kotoperäinen ulappalintu. Sen elinympäristö käsittää Baja Californian länsirannikon edustalla olevat saaret. Sen populaation koko on noin 80 000 paria eli vähintään 250 000 yksilöä. Elliott Coues kuvaili lajin holotyypin Cape San Lucasista Baja Californiasta 1864.IBC ==Lähteet== Luokka:Ulappalinnut
Axel Danielsson

Axel Ferdinand Danielsson (15. joulukuuta 1863 Värmland, Ruotsi – 30. joulukuuta 1899) oli ruotsalainen sosiaalidemokraattinen poliitikko, toimittaja ja kirjailija. Danielsson käänsi Karl Marxin Kommunistisen manifestin ruotsiksi vuonna 1886 ja perusti sanomalehti Arbetetin vuonna 1887. Axel Danielsson kuoli Saksassa vuonna 1899. Hänet on haudattu Pyhän Paulin kirkon hautausmaalle Malmöhön, Ruotsiin. ==Aiheesta muualla== * Käsi, joka tahtoi tulla pääksi Wikiaineistossa Luokka:Ruotsin sosiaalidemokraattisen työväenpuolueen poliitikot Luokka:Ruotsalaiset kirjailijat Luokka:Ruotsalaiset toimittajat Luokka:Vuonna 1863 syntyneet Luokka:Vuonna 1899 kuolleet
Uudenseelanninliitäjä

Uudenseelanninliitäjä (Puffinus gavia) on ulappaliitäjien heimoon kuuluva Uuden-Seelannin kotoperäinen ulappalintu. Sen elinympäristö käsittää Cookinsalmessa ja Pohjoissaaren koillispuolella olevat saaret. Sen populaation koko on vähintään 100 000 yksilöä. Johann Reinhold Forster kuvaili lajin holotyypin Queen Charlotte Soundista 1844.IBC ==Lähteet== Luokka:Ulappalinnut
This Is My Life (Anna Bergendahlin kappale)

This Is My Life on Anna Bergendahlin single vuodelta 2010. Kappaleen ovat tehneet Kristian Lagerström ja Bobby Ljunggren. Kappale voitti Melodifestivalen 2010 -kilpailun, ja edusti Ruotsia Eurovision laulukilpailussa 2010. Se kilpaili toisessa semifinaalissa, jossa se keräsi 62 pistettä, jäi sijalle 11 eikä päässyt finaaliin. Single on yltänyt Ruotsin singlelistalla ykköseksi. == Lähteet == Luokka:Anna Bergendahlin kappaleet Luokka:Ruotsin euroviisuedustuskappaleet Luokka:Vuoden 2010 euroviisuedustuskappaleet
Tummapikkuliitäjä

Tummapikkuliitäjä (Puffinus huttoni) on ulappaliitäjien heimoon kuuluva Uuden- Seelannin kotoperäinen ulappalintu. Se pesii vain Eteläsaaren koillisosan Seaward Kaikoura Rangella. Sen populaation koko on noin 300 000–350 000 yksilöä. Gregory Mathews kuvaili lajin holotyypin Snaressaarelta 1912.IBC ==Lähteet== Luokka:Ulappalinnut Luokka:Uhanalaiset linnut
Sergio Sánchez Martínez

Sergio Sánchez (s. 1. lokakuuta 1982 La Pola de Gordon) on espanjalainen kestävyysjuoksija. Hän oli 3 000 metrillä kahdeksas Valencian sisäratojen MM- kilpailuissa 2008, neljäs Torinon sisäratojen EM-kilpailuissa 2009 ja voitti hopeaa Dohan sisäratojen MM-kilpailuissa 2010. Barcelonan EM-kisoissa 2010 hän keskeytti 5 000 metrillä. Sánchez karsiutui 5 000 metrin alkuerissä Berliinin 2009, Daegun 2011 ja Moskovan 2013 MM-kilpailuissa. Hän voitti 10 000 metrin Euroopan cupin 2013 ja sijoittui samana vuonna maastojuoksun MM-kilpailuissa 16:nneksi. Maastojuoksun EM-kilpailuissa hän on ollut 18:s 2007, 13:s 2008 ja neljäs 2009 sekä saanut joukkuekultaa 2008. Vuonna 2013 Sánchez jäi kiinni dopingin käytöstä ja sai kahden vuoden kilpailukiellon ajalle 26.11.2013–25.11.2015. ==Henkilökohtaiset ennätykset== Ulkoradat *1 500 m – 3.39,79 (2004) *3 000 m – 7.45,51 (2009) *5 000 m – 13.12,97 (2013) *10 000 m – 28.25,22 (2010) Sisäradat *1 500 m – 3.40,63 (2008) *2 000 m – 4.52,90 (2010) *3 000 m – 7.32,41 (2010, Euroopan ennätysSánchez clocks European Indoor 3000m record, IAAF ) ==Lähteet== Luokka:Espanjalaiset kestävyysjuoksijat Luokka:Dopingrikkomuksesta tuomitut espanjalaiset Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt
America’s Best Dance Crew

America’s Best Dance Crew on MTV:llä pyörivä ohjelma, jossa etsitään Yhdysvaltain parasta katutanssiryhmää. Tuomareina toimivat Shane Sparks, Lil Mama ja JC Chasezja juontaja Mario Lopez ja ohjelman keksijä on Randy Jackson. Ensimmäisen kauden voitti JabbaWockeeZ, toisen Super Crew, kolmannen Quest Crew, neljännen We Are Heroes, viidennen Poreotix ja kuudennen I aM mE. == Aiheesta muualla == * Luokka:Kykyjenetsintäohjelmat Luokka:Yhdysvaltalaiset televisio-ohjelmat Luokka:MTV:n televisio-ohjelmat
Kääpiöliitäjä

Kääpiöliitäjä (Puffinus lherminieri) on ulappaliitäjien heimoon kuuluva ulappalintu. Sen laaja elinympäristö käsittää saaristoja eri puolilla trooppisia meriä, ulottuen Länsi-Intian saaristosta Tyynellemerelle, Intian valtamerelle ja Arabianmeren Kuria Muria-saarille sekä Komoreille. Populaation koko on noin puoli miljoonaa yksilöä. René-Primevère Lesson kuvaili lajin holotyypin Antilleilta 1839.IBC == Lähteet == Luokka:Ulappalinnut
Sins of a Solar Empire

Sins of a Solar Empire on Ironclad Gamesin kehittämä ja Stardock Entertainmentin julkaisema reaaliaikainen strategiapeli, joka on julkaistu Microsoft Windowsille vuonna . Kyseessä on scifi-aiheinen 4X-peli, joka kertoo kolmen eri avaruusimperiumin välisestä kahakasta. Näitä ovat ihmisosapuoli TEC (Trader Emergency Coalition), uskonnollisista fanaatikoista koostuva The Advent sekä avaruusmuukalaisia edustava The Vasari. Monista muista RTS- peleistä poiketen Sins of a Solar Empire nojaa rauhallisempaan pelitempoon ja huolellisen strategian kehittämiseen. Pelin kehittänyt Ironclad Games kuvaa pelityyliä seuraavasti: "Se on reaaliaikainen strategiapeli, joka on suunniteltu yhdistämään vuoropohjaisen pelin syvyys. Se keskittyy tarjoamaan pelaajille mahdollisuuden rakentaa omaa strategiaansa nopean klikkailun sijasta."Sins of a Solar Empire FAQ Ensimmäinen kappale. Pelille on julkaistu kaksi lisäosaa, Entrenchment ja Diplomacy, jotka on nykyisin saatavilla myös emopelin yhteydessä Trinity -kokoelmana. == Lähteet == == Aiheesta muualla == * * Viralliset kotisivut * Sins of a Solar Empire wiki Luokka:Vuoden 2008 videopelit Luokka:Science fiction -videopelit Luokka:Reaaliaikaiset strategiapelit Luokka:Windows-pelit
Cheba Maria

Cheba Maria on Casablancassa syntynyt marokkolainen laulaja. Hän muutti vuonna 1998 Toulouseen, Ranskaan aloittaakseen laulajauransa.Cheba Maria's Biography 6 Lyrics Viitattu 15.3.2010 Hän julkaisi ensimmäisen albuminsa Jenentinien vuonna 2003. Sittemmin hän on vieraillut myös muiden artistien levyillä, kuten Rim’K:n levyllä Maghreb United (2009). ==Diskografia== ===Albumit=== * Jenentinie (2003) * Mon Amor (2005) * Ould Bladi (2008) ==Lähteet== ==Aiheesta muualla== * Luokka:Marokkolaiset laulajat Luokka:Syntymävuosi puuttuu Luokka:Elävät henkilöt
Iharuusu

Iharuusu (Rosa mollis, syn. R. villosa ssp. mollis) on Euroopassa kasvava ruusulaji. Suomessa sitä tavataan lähinnä etelärannikolla. == Ulkonäkö ja koko == Iharuusu kasvaa 50–150 cm korkeaksi. Sen varsi on harvahaarainen. Suorat, hennohkot piikit ovat pareittain ja niitä on harvassa. Lehden korvakkeet ovat leveäkärkisiä ja tavallisesti sisäänpäin käyriä. Lehti on kerrannaislehti. Pyöreähköt lehdykät ovat tylppiä, toissahaisia, pehmeäkarvaisia ja tuoksuvat hartsille. Punaiset kukat ovat 1–3 kukan ryhmissä. Kukkaperä on noin 1 cm:n pituinen ja nystykarvainen. Verholehdet ovat kapeita ja liuskaisia tai ehyitä. Iharuusu kukkii Suomessa kesä-heinäkuussa. Hedelmä on 1–1,5 cm pitkä, pallomainen ja usein nystykarvainen kiulukka. Kiulukat kypsyvät ja pehmenevät jo elokuussa.Retkeilykasvio 1998, s. 247. Suomessa tavattavista ruusuista iharuusu muistuttaa eniten okaruusua (Rosa sherardii). == Levinneisyys == Iharuusun levinneisyysalue Euroopassa on hajanainen. Yleisimmin sitä tavataan Britteinsaarilla, Norjassa rannikkoalueilla Lofooteille saakka, Etelä- ja Keski-Ruotsissa, Tanskassa ja Kaukasuksella. Lisäksi lajia tavataan satunnaisesti eri puolelta Eurooppaa ja Turkkia. Suomessa iharuusua tavataan lähinnä Etelä-Suomen rannikkoseudulla, missä se on paikoin yleinen.Lampinen, R. & Lahti, T. 2009: Kasviatlas 2008. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2008: Iharuusun levinneisyys Suomessa Viitattu 15.3.2010. == Elinympäristö == Iharuusu kasvaa lehtojen reunuksissa, kivikkorinteillä, laidunmailla ja tienreunuksilla. Se suosii kalkkipitoista maaperää.Ålands flora 2008, s. 189. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008. === Viitteet === == Aiheesta muualla == * Suomen Lajitietokeskus: Iharuusu (Rosa mollis) * Kasviatlas 2020: Iharuusun (Rosa mollis) levinneisyys Suomessa * Luontoportti: Iharuusu (Rosa mollis) * Pohjolan kasvien pauloissa: Rosa mollis - iharuusu * United States Department of Agriculture (USDA): Rosa mollis Luokka:Ruusulajit
FDGB-Pokal

FDGB-Pokal oli Vapaan Saksan ammattiyhdistysten liiton järjestämä jalkapalloturnaus, joka pidettiin vuosina 1949–1991. == Historia == Turnaukseen osallistuivat automaattisesti DDR-Oberligan ja DDR-Ligan joukkueet, kun taas alemman tason joukkueet joutuivat karsimaan. Ensimmäisellä kerralla turnauksessa oli mukana 193 joukkuetta ja voiton vei BSG Waggonfabrik Dessau. Turnaus oli suosituimmillaan 1970- ja 1980-luvuilla, jolloin loppuotteluja kävi katsomassa 30 000–55 000 katsojaa. Katsojamäärä kuitenkin romahti, kun turnaus järjestettiin viimeisen kerran. Tällöin loppuottelua seurasi ainoastaan 4 800 katsojaa. == Mestarit == *1949 - Waggonbau Dessau *1950 - BSG EHW Thale *1951 - ei pidetty *1952 - SG Volkspolizei Dresden *1953 - ei pidetty *1954 - Vorwärts KVP Berlin *1955 - SC Wismut Karl-Marx-Stadt *1956 - SC Chemie Halle *1957 - SC Lok Leipzig *1958 - SC Einheit Dresden *1959 - Dynamo Berlin *1960 - SC Motor Jena *1961 - ei pidetty *1962 - SC Chemie Halle *1963 - BSG Motor Zwickau *1964 - SC Aufbau Magdeburg *1965 - SC Aufbau Magdeburg *1966 - BSG Chemie Leipzig *1967 - BSG Motor Zwickau *1968 - 1. FC Union Berlin *1969 - 1. FC Magdeburg *1970 - FC Vorwärts Berlin *1971 - Dynamo Dresden *1972 - FC Carl Zeiss Jena *1973 - 1. FC Magdeburg *1974 - FC Carl Zeiss Jena *1975 - BSG Sachsenring Zwickau *1976 - 1. FC Lok Leipzig *1977 - Dynamo Dresden *1978 - 1. FC Magdeburg *1979 - 1. FC Magdeburg *1980 - FC Carl Zeiss Jena *1981 - 1. FC Lok Leipzig *1982 - Dynamo Dresden *1983 - 1. FC Magdeburg *1984 - Dynamo Dresden *1985 - Dynamo Dresden *1986 - 1. FC Lok Leipzig *1987 - 1. FC Lok Leipzig *1988 - Dynamo Berlin *1989 - Dynamo Berlin *1990 - Dynamo Dresden *1991 - FC Hansa Rostock == Lähteet == == Aiheesta muualla == Luokka:Saksan demokraattisen tasavallan jalkapallocupit
Harry Lennix

Harry Joseph Lennix (s. 16. marraskuuta 1964, Chicago, Yhdysvallat) on yhdysvaltalainen näyttelijä. Vuodesta 1989 hän on näytellyt lukuisissa elokuvissa ja televisiosarjoissa, kuten Rouva presidentti (2005–2006), 24 (2007) ja Dollhouse (2009–2010). == Aiheesta muualla == * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Maghreb United

Maghreb United on Rim'K:n kolmas studioalbumi, jonka hän julkaisi 113-yhtyeensä itsenäisen levy-yhtiön Frenesikin kautta 29. kesäkuuta 2009. Levyllä vieraili useita eri muusikoita, kuten Zahouania, Mohamed Allaoua, Cheba Maria ja Tunisiano. == Kappaleet == # (Bouga) # (113, Jamel Debouze & Awa Imani) # (feat. Zahouania) # (Mohamed Lamine, Kery James) # (feat. Mohamed Allaoua & Nourou) # (feat. Dry, Reda Taliani & Sefyu) # (feat. Kenza Farah) # (feat. Diam's) # (Mohamed Lamine, OGB & Kamelancien) # (feat. Kader Japonais & Selim Du 9.4) # (Amel Bent) # (Medine & Cheba Maria) # (Tunisiano & Cheb Bilal) # (feat. Nessbeal) # (feat. Cheba Maria) # (Soprano & La Swija) # (113 & Reda Taliani) Maghreb United Answers.com Viitattu 15.3.2010 ==Listasijoitukset== Vuosi Lista Sijoitus 2009 Les Charts 7 2010 Les Charts 149 Rim'k - Maghreb United lescharts.com Viitattu 9.4.2010 ==Lähteet== Luokka:Vuoden 2009 albumit Luokka:Ranskalaiset hip hop -albumit
Stephen Kingin Hohto

Stephen Kingin Hohto (Stephen King’s The Shining) on vuonna 1997 valmistunut Mick Garrisin ohjaama minisarja, joka perustuu kirjailija Stephen Kingin läpimurtoromaaniin Hohto. King ei ollut tyytyväinen Stanley Kubrickin vuonna 1980 ilmestyneeseen elokuvasovitukseen, joten 17 vuotta myöhemmin King kirjoitti käsikirjoituksen kirjalle uskollisempaan minisarjaversioon. Sarja on saanut vähemmän arvostusta kuin Kubrickin Hohto, jota puolestaan on useasti kehuttu yhdeksi parhaista kauhuelokuvista. Minisarjan Overlook-hotelli on kuvattu Coloradossa sijaitsevassa Stanley Hotelissa, joka itse asiassa toimi Stephen Kingille inspiraationa Hohto -romaanin Overlook-hotellille. ==Juoni== Minisarja on juoneltaan uskollinen Kingin romaanille. Jack Torrance (Steven Weber), kirjailija ja entinen opettaja, saa talonmiehen paikan talveksi Coloradossa sijaitsevassa Overlook-hotellissa. Seurakseen hän saa vaimonsa Wendyn ja nuoren poikansa Dannyn, jolla on varsin erikoinen kyky: hän ”hohtaa” eli pystyy keskustelemaan toisten ihmisten kanssa ajatuksissa tuhansien kilometrien päästä ja näkemään asioita, joita tavallinen ihminen ei näkisi. Hän näkee näkyjä tulevasta ja menneestä. Dannyn mielikuvitusystävä Tony varoittaa menemästä Overlookiin, jossa on kuulemma jotain pahaa tekeillä. Perhe kuitenkin lähtee viettämään talvea hiljaiseen hotelliin, ja pian Danny näkee kauheita näkyjä hotellin verisestä historiasta. Jokin paha voima haluaa Dannyn voiman itselleen – ja on valmis käyttämään hänen isäänsä välikappaleena. == Rooleissa == ==Vastaanotto== Mick Garrisin Hohto ei saanut samanlaista arvostusta osakseen kuin Kubrickin Hohto: minisarja on saanut pääosin huonoja arvosteluja, ja sitä on kritisoitu muun muassa Kubrickin elokuvan matkimisesta. Monet kriitikot valittivat liiallisesta dialogin määrästä sekä pitkäveteisyydestä. ==Julkaisu Suomessa== Stephen Kingin Hohto on esitetty suomessa MTV3:lla, ja lisäksi se on julkaistu kahden levyn DVD- julkaisuna. Minisarjan ikäraja Suomessa on K-15. ==Aiheesta muualla== * Stephen Kingin Hohto Leffatykki.com:issa Luokka:1990-luvun yhdysvaltalaiset kauhusarjat Luokka:Minisarjat Luokka:Mick Garrisin ohjaamat elokuvat Luokka:Stephen Kingin teoksiin perustuvat televisiosarjat Luokka:ABC:n televisio-ohjelmat
Tatjana Firova

Tatjana Pavlovna Firova (, s. 10. lokakuuta 1982 Sarov) on venäläinen 400 metrin juoksija.Tatjana Firova sports-referencen tietokannassa Firova voitti alle 20-vuotiaiden Euroopan-mestaruuden Grossetossa 2001 ajalla 52,94. Hän saavutti Bydgoszczin alle 23-vuotiaiden EM-kilpailuissa 2003 kultaa 4 × 400 metrin viestissä ja pronssia 400 metrillä. Daegun universiadeissa hän voitti samana vuonna kultaa 400 metrillä. Ateenan olympialaisissa 2004, Helsingin MM- kilpailuissa 2005 ja Göteborgin EM-kilpailuissa 2006 hän juoksi alkuerissä Venäjän viestijoukkueissa, jotka saavuttivat loppukilpailuissa toisilla kokoonpanoilla Ateenassa hopeaa sekä Helsingissä ja Göteborgissa kultaa. Firova saavutti Pekingin olympialaisissa 2008 hopeaa 4 × 400 metrin viestissä ja sijoittui kuudenneksi 400 metrillä. Vuonna 2016 tehdyissä dopingtestien uudelleenanalysoinneissa Firova jäi kiinni ja hänen suorituksensa Pekingissä mitätöitiin. Viestijoukkueen hopea oli riistetty heiltä jo aiemmin myös dopingkärystä. Hän saavutti pronssia pitkässä viestissä Berliinin MM- kilpailuissa 2009Berliini 2009 – Naisten 4×400 metrin viestin tulokset , IAAF . Dohan sisäratojen MM-kilpailuissa 2010 hän voitti hopeaa sekä henkilökohtaisella 400 metrillä ajalla 51,13 että 4 × 400 metrin viestissäDoha 2010 – Naisten 4×400 metrin viestin tulokset, IAAF . Saman vuoden Barcelonan EM-kilpailuissa hän voitti mestaruuden sekä 400 metrillä ajalla 49,89 että 4 × 400 metrin viestissä. Firova juoksi Lontoon olympialaisissa 2012 kolmannen osuuden hopeaa saaneessa Venäjän 4 × 400 metrin viestijoukkueessa. Moskovan MM-kilpailuissa 2013 hän juoksi toisen osuuden maailmanmestaruuden voittaneessa Venäjän 4x 400 metrin viestijoukkueessahttp://yle.fi/urheilu/venaja_paatti_usan_pitkan_valtakauden_trillerijuoksussa/6782088. Urheilun kansainvälinen vetoomustuomioistuin ilmoitti helmikuussa 2019 Firovan ja 11 muun venäläisurheilijan rikkoneen dopingsääntöjä. Firovan kaikki tulokset väliltä 20. elokuuta 2008 (eli Pekingin olympialaisista alkaen) − 31. joulukuuta 2012 hylättiin. Lisäksi jo uransa lopettanut Firova sai kilpailukiellon ajalle 9. kesäkuuta 2016 − 8. kesäkuuta 2020 ==Henkilökohtaiset ennätykset== :Lähde: IAAF, Tilastopaja Ulkoradat *200 m 23,44 (2008) *400 m 50,08 (2006) Sisäradat *400 m 51,41 (2006) ==Lähteet== Luokka:Venäläiset pikajuoksijat Luokka:Venäläiset olympiamitalistit Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1982 syntyneet Luokka:Elävät henkilöt
Friedrich Kalkbrenner

Friedrich Kalkbrenner ()Schonberg 1987, s. 513. oli saksalainen pianisti ja säveltäjä. Kalkbrenner esiintyi julkisesti ensimmäistä kertaa viisivuotiaana ja valmistui Pariisin konservatoriosta vain 13-vuotiaana. Hän asui Lontoossa kymmenen vuotta ja oli suosittu pianisti ja opettaja. Vuonna 1824 Kalkbrenner muutti Pariisiin, jossa asui kuolemaansa 1849 saakka. Kalkbrenner oli luonteeltaan hyvin itsetietoinen ja pyrki kätkemään vaatimattoman syntyperänsä. Hän oli Pleyel-pianotehtaan osakas ja kuoli varakkaana miehenä.Schonberg 1987, s. 118–121. Kalkbrennerin soitto oli aikalaisten mukaan loppuun saakka viimeisteltyä ja hienostunutta. Hän teki suuren vaikutuksen nuoreen Frédéric Chopiniin, joka kirjoitti innoissaan ”Herzin, Lisztin ja Hillerin olevan nollia Kalkbrennerin rinnalla”. Toisaalta Kalkbrennerin soittoa pidettiin dynamiikaltaan ja tunneasteikoltaan rajoittuneena. Hänen sävellyksistään pianokappale Effusio musica oli aikanaan suosittu, mutta nykyään se on unohdettu, kuten hänen oopperansa, konserttonsa ja sonaattinsakin. ==Lähteet== * ===Viitteet=== Luokka:Saksalaiset pianistit Luokka:Vuonna 1785 syntyneet Luokka:Vuonna 1849 kuolleet
Scott Hartnell

Scott Hartnell (s. 18. huhtikuuta 1982 Regina, Saskatchewan) on kanadalainen uransa jo lopettanut jääkiekkoilija. Hänen pelipaikkansa oli vasen laitahyökkääjä, ja hän edusti viimeksi NHL-joukkue Nashville Predatorsia. Hartnell on osaomistajana Kalevan Pallossa eli Kuopion KalPassa. Kesäkuussa 2007 Nashville Predators kauppasi Hartnellin yhdessä Kimmo Timosen kanssa Philadelphia Flyersiin vaihdossa ensimmäisen kierroksen varausvuoroon vuoden 2007 varaustilaisuudessa. Kesäkuussa 2014 Flyers kauppasi Hartnellin Columbus Blue Jacketsiin vaihdossa R.J. Umbergeriin ja neljännen kierroksen varausvuoroon vuoden 2015 varaustilaisuudessa. http://www.nhltradetracker.com/user/trade_list_by_player/Hartnell,Scott Kesäkuussa 2017 Blue Jackets osti ulos Hartnellin sopimuksen jota oli jäljellä vielä kaksi kautta. https://www.nbcsports.com/philadelphia/philadelphia- flyers/nhl-notes-blue-jackets-buy-out-scott-hartnell Tultuaan vapaaksi agentiksi Hartnell teki yksivuotisen sopimuksen vanhan seuransa Nashville Predatorsin kanssa heinäkuussa 2017. https://www.nhl.com/news/nashville-signs- scott-hartnell-to-one-year-deal/c-290228670 Kaukalossa Hartnell tuli tunnetuksi vahvasta ja kovasta pelityylistään sekä loistavasta taisteluhengestä. Sana voimahyökkääjä kuvaa hyvin Hartnellin pelityyliä, sillä hänet löysi usein maalin edestä rouhimassa irtokiekkoja ja hän oli vahva laitakahinoissa. Hartnell tunnettiin myös erikoisesta hiustyylistään. Varsinkin pudotuspelien aikaan hänellä oli tapana kasvattaa pitkät ja tuuheat hiukset. ==Tilastot== 1997–1998 Prince Albert Raiders WHL 1 0 1 1 2 – – – – – 1998–1999 Prince Albert Raiders WHL 65 10 34 44 104 14 0 5 5 22 1999–2000 Prince Albert Raiders WHL 62 27 55 82 124 6 3 2 5 6 2000–2001 Nashville Predators NHL 75 2 14 16 48 – – – – – 2001–2002 Nashville Predators NHL 75 14 27 41 111 – – – – – 2002–2003 Nashville Predators NHL 82 12 22 34 101 – – – – – 2003–2004 Nashville Predators NHL 59 18 15 33 87 6 1 2 3 2 2004–2005 Vålerenga GET 28 17 12 29 103 11 12 7 19 24 2005–2006 Nashville Predators NHL 81 25 23 48 101 5 1 0 1 4 2006–2007 Nashville Predators NHL 64 22 17 39 96 5 1 1 2 28 2007–2008 Philadelphia Flyers NHL 80 24 19 43 159 17 3 4 7 20 2008–2009 Philadelphia Flyers NHL 82 30 30 60 143 6 1 1 2 23 2009–2010 Philadelphia Flyers NHL 81 14 30 44 155 23 8 9 17 25 2010–2011 Philadelphia Flyers NHL 82 24 25 49 142 11 1 3 4 24 2011–2012 Philadelphia Flyers NHL 82 37 30 67 136 11 3 5 8 15 2012–2013 Philadelphia Flyers NHL 32 8 3 11 70 – – – – – 2013–2014 Philadelphia Flyers NHL 78 20 32 52 103 7 0 3 3 6 2014–2015 Columbus Blue Jackets NHL 77 28 32 60 100 – – – – – 2015–2016 Columbus Blue Jackets NHL 79 23 26 49 112 – – – – – 2016–2017 Columbus Blue Jackets NHL 78 13 24 37 63 4 0 0 0 0 2017–2018 Nashville Predators NHL 62 13 11 24 82 4 0 0 0 0 NHL yhteensä 1249 327 380 707 1809 99 19 28 47 146 ===Kansainväliset=== 4\. 2006 Kanada MM 9 1 0 1 4 ==Lähteet== * * ===Viitteet=== Luokka:Kanadalaiset jääkiekkoilijat Luokka:Nashville Predatorsin varaamat pelaajat Luokka:Vuonna 1982 syntyneet Luokka:Elävät henkilöt
Boris Sirpo

Boris Osipovitš Sirpo (aik. Sirob, alk. Wolfson; 3. huhtikuuta 1893 Vladikavkaz, Venäjä − 25. tammikuuta 1967 Portland, Oregon, Yhdysvallat) oli venäläissyntyinen suomalainen viulisti, kapellimestari ja musiikkipedagogi. Boris Sirpo opiskeli viulunsoittoa ja orkesterinjohtoa Moskovan ja Pietarin konservatorioissa, myöhemmin Saksassa ja Itävallassa. Sirpo tuli Suomeen vuonna 1912 Helsingin Filharmonisen orkesterin viulunsoittajaksi. Sirpon itselleen alkuperäisen nimensä Boris Wolfsonin tilalle ottama nimi Boris Sirob on palindromi. Vuonna 1918 Sirpo perusti Viipurin musiikkiopiston, jonka johtajana hän toimi talvisodan syttymiseen saakka 1939. Hän teki johtamansa Viipurin musiikkiopiston kamariorkesterin kanssa vuonna 1932 laajan konserttimatkan Alankomaihin, Belgiaan ja Ranskaan. Vuosina 1922−1924 ja 1929−1939 hän toimi Viipurin Musiikin Ystäväin orkesterin johtajana. Sirpo oli ennen kaikkea viulistien opettaja ja hänen oppilaistaan kuuluisin lienee Heimo Haitto. Sirpo oli musiikkiopiston johtajana myös monien muiden taiteilijoiden, kuten pianistien Orest Bodalewin ja Cyril Szalkiewiczin ”löytäjä”. Opettajana Sirpo oli erittäin vaativa ja tiukka antaessaan palautetta. Talvisodan puhjettua Sirpo siirtyi Yhdysvaltoihin, Portlandin kaupunkiin Oregonin osavaltioon musiikinopettajaksi ja kapellimestariksi, ja siellä hän työskenteli kuolemaansa saakka. Yhdysvalloista hän teki johtamansa kuoron ja orkesterin kanssa konserttivierailun Suomeen vuonna 1955. Vuonna 1964 Sirpo kutsuttiin silloisen Lahden musiikkiopiston, entisen Viipurin musiikkiopiston, johtajaksi, mutta hän kieltäytyi tehtävästä heikentyneen terveytensä vuoksi. ==Lähteet== * Haapanen, Toivo ym. (toim.): Musiikin tietokirja. Helsinki: Otava, 1948. * * ===Viitteet=== ==Kirjallisuutta== * Lehtonen, Tiina-Maija – Tarpila, Laila. Tutkimaton Boris Sirpo ja Viipurin musiikin menestystarina. Helsinki: Siltala 2022. ISBN 978-952-388-035-1. * ==Aiheesta muualla== * Luokka:Suomalaiset viulistit Luokka:Suomalaiset kapellimestarit Luokka:Suomalaiset musiikkipedagogit Luokka:Suomen venäläiset Luokka:Amerikanvenäläiset Luokka:Vuonna 1893 syntyneet Luokka:Vuonna 1967 kuolleet
Tukikohta (minisarja)

Tukikohta (The Stand) on vuonna 1994 tehty minisarja, joka perustuu kirjailija Stephen Kingin samannimiseen romaaniin. Minisarjan on ohjannut Mick Garris ja käsikirjoituksesta sekä tuottamisesta on vastannut itse Stephen King. King esiintyy myös aiempiin elokuviin verrattuna isommassa cameoroolissa. ==Juoni== Tappava virus karkaa salaisesta tukikohdasta sotilaspoliisin ja hänen perheensä mukana. Ajan myötä ”Kapteeni Trippsiksi” nimetty superinfluenssa levittäytyy ympäri Yhdysvaltoja. Se on erittäin tappava tauti, eikä siihen ole olemassa parannuskeinoa. Pieni osa väestöstä on kuitenkin mysteerisellä tavalla immuuneja taudille ja kun kaikki muut ovat kuolleet, he alkavat nähdä unia kahdesta henkilöstä: Nebraskassa elävästä, päivittäin Jumalaa rukoilevasta vanhasta naisesta, Äiti-Abigailista, sekä aavikolla liikkuvasta demonisesta miehestä, Randall Flaggista. Immuunit alkaavat kukin valita puolensa, joko Abigailin johtaman Boulderin vapaavyöhykkeen tai Flaggin hallinnoiman Las Vegasin, ennen viimeistä välienselvittelyä, joka tulee päättämään, kumpi joukko voittaa luomakunnan herruuden. == Rooleissa == ==Arvioita== Video-oppaassa vuodelta 1994 Bello Romano sanoo minisarjan latistuvan hyvän alun jälkeen ja antaa sille kolme tähteä viidestä, mikä vastaa sanallista arviota ”hyvä”. ==Lähteet== Luokka:1990-luvun yhdysvaltalaiset kauhusarjat Luokka:1990-luvun yhdysvaltalaiset scifi-sarjat Luokka:Mick Garrisin ohjaamat elokuvat Luokka:Minisarjat Luokka:Stephen Kingin teoksiin perustuvat televisiosarjat Luokka:ABC:n televisio-ohjelmat
Konka Ski

Konka Ski on pieni hiihtokeskus Rautjärven kunnassa Simpeleen taajamassa. Laskettelukeskuksessa on kolme rinnettä ja kaksi kapulahissiä sekä half pipe. Konkalammen hiihtokeskuksessa on myös kolme hyppyrimäkeä ja lisäksi eri pituisia valaistuja hiihtolatuja. Konka Ski on Rautjärven kunnan omistama, ja sitä ylläpidetään vapaaehtoisvoimin. Konka Skissä on oheispalveluiden osalta tarjolla pieni rinnekahvio ja välinevuokraamo. Hiihtokeskuksesta löytyy myös laavu. Laskettelukeskus perustettiin nykyisen Metsä Board Simpeleen tehtaan jätevuoren päälle vuonna 1985. == Laskettelurinteet == Rinne, pituus/korkeusero * Konka 1, 350/70 m, valaistu * Konka 2, 440/70 m, valaistu * Konka 3, 400/70 m == Hyppyrimäet == * K 38 mäki * K 20 mäki * K 12 minimäki == Hiihtoladut == * 1 km, valaistu * 2 km, valaistu * 3 km, valaistu * 5 km, valaistu == Lähteet == * Konka Ski - Konkalammen hiihtokeskus ry:n kotisivut ==Aiheesta muualla== *Konka Skin kotisivut Luokka:Suomen talviurheilukeskukset Luokka:Rautjärven rakennukset ja rakennelmat Luokka:Rautjärven urheilu Luokka:Simpele
Jakkula (Somero)

Jakkula on kylä Somerniemellä Somerolla. Kylä sijaitsee Oinasjärven rannalla ja rajoittuu etelässä Viuvalan, lännessä Oinasjärven ja pohjoisessa Härjänlahden kyliin Somerniemellä. Idässä on naapurina Pusulan Hyrkkölän kylän Arimaan kulmakunta Nummi-Pusulassa. Oinasjärven ohella Jakkulan kylän maat ulottuvat pohjoisessa Arimaa-järven rantaan. Arimaa laskee Oinasjärveen Jakkulan alueella virtaavaa Mäentaanjokea, jonka leventymänä on Lahnalampi. Pohjoisessa kylän maat rajoittuvat Kolmanteen Salpausselkään kuuluvaan Äyräsnummeen. Kylän väkiluku vuonna 2011 oli 73, mikä teki siitä Someron kylistä väkiluvultaan 29. suurimman ja entisen Somerniemen kylistä kuudenneksi suurimman. Yhdessä Oinasjärven kanssa Jakkula on ollut toinen entisen Somerniemen kunnan keskuskylistä, jossa ovat sijainneet muun muassa Somerniemen kunnantalo, paloasema, meijeri ja Somerniemen pappila.Kärki 2007: 55, 206-225. Koulua kylässä ei ole, vaan koulua on vuodesta 1901 käyty Oinasjärvellä, jossa muiden koulujen lakattua nyt on entisen Somerniemen alueen ainoa toiminnassa oleva koulu. Kylän vanhoja taloja ovat olleet Hamppula, Huuva, Häntä, Jutta, Kärki, Paakkala ja Paavola, josta vuonna 1688 tuli kappalaisen virkatalo ja sittemmin itsenäisen Somerniemen seurakunnan pappila. Taloista kaikki ovat edelleen olemassa. Paakkalassa toimivat vuosina 1957-1977 Somerniemen kunnantalo ja paloasema ja sen jälkeen paloasema. Huuvaa käytettiin palokunnan ja maamiesseuran juhlatilana vuoteen 2004.Kärki 2007: 55-56, 316-318, 325. Kylän vanhalla tontilla taloista ovat vielä Paakkala ja Huuva, joka on maisemallisesti ja paikallishistoriallisesti arvokas.Kärki 2007: 323. Pappila oli 2010-luvulla yksityiskäytössä. Jakkulan tiiviin ryhmäkylän vuonna 1898 tapahtunut palo oli esikuvana kirjailija Helvi Hämäläisen romaanille Kylä palaa (1938). Kirjailija, jonka äidin suku oli Somerniemeltä, oli kuullut siitä kertomuksia tädiltään Sandra Alénilta. Jakkulassa on syntynyt herännäispappi Abraham Achrenius (1706–1769). ==Lähteet== * ===Viitteet=== ==Aiheesta muualla== * Luokka:Somerniemen kylät Luokka:Suomen entiset kuntakeskukset
Tatjana Tšernova

Tatjana Sergejevna Tšernova (, s. 29. tammikuuta 1988 Krasnodar) on venäläinen seitsenottelija.Tatjana Tšernova sports-referencen tietokannassa Hän saavutti vuosina 2008–2012 neljä arvokisamitalia, mutta menetti myöhemmin kaikki dopingin käytön takia. Tšernova voitti sekä alle 18-vuotiaiden (2005) että alle 20-vuotiaiden (2006) maailmanmestaruuden. Aikuisten arvokisoissa hän esiintyi ensimmäisen kerran Osakan MM-kilpailuissa 2007, mutta ottelu jäi kesken. Valencian sisäratojen MM-kilpailuissa 2008 hän sijoittui viisiottelussa seitsemänneksi. Pekingin olympialaisissa 2008 Tšernova sijoittui alun perin neljänneksi, mutta nousi hieman kisojen jälkeen pronssille Ljudmyla Blonskan dopinghylkäyksen jälkeen. Berliinin MM- kilpailuissa 2009 Tšernova sijoittui alun perin kahdeksanneksi ja Dohan sisäratojen MM-kilpailuissa 2010 hän saavutti alun perin viisiottelussa pronssia. Barcelonan EM-kilpailuissa 2010 hän sijoittui neljänneksi pistein 6512.Barcelona 2010 – Seitsenottelun tulokset European Athletics Daegussa 2011 hän voitti alun perin seitsenottelun ennätyksellään 6880 pistettä. Vuonna 2012 Istanbulin sisäratojen MM-kilpailuissa hän sijoittui viidenneksi pistein 4725 ja Lontoon olympialaisissa kolmanneksi pistein 6628. Vuoden 2013 kesäuniversiadeissa hän voitti kultaa. Tšernovan suoritukset Pekingin olympialaisissa 2008 ja Berliinin MM-kilpailuista 2009 lähtien hylättiin dopingin käytön takia vuosina 2016–2017. Tšernovan biologista dopingpassia varten kerätyissä dopingnäytteissä havaittiin vuonna 2013 epäselvyyksiä ja hänen Berliinin MM-kilpailuissa 2009 antamansa dopingnäyte tutkittiin uudelleen ja siitä löytyi merkkejä anabolisen steroidin käytöstä. Tammikuussa 2015 Venäjän antidopingtoimikunta Rusada asetti hänet kahden vuoden kilpailukieltoon ajalle 22.7.2013–21.7.2015 ja hylkäsi hänen tuloksiaan aikaväliltä 15.8.2009–14.8.2011. Kansainvälinen yleisurheiluliitto IAAF valitti tapauksesta urheilun kansainväliseen vetoomustuomioistuimeen (CAS), joka pidensi Tšernovan kilpailukiellon kolmeen vuoteen ja kahdeksaan kuukauteen ja hylkäsi lisäksi hänen tuloksiaan aina 22.7.2013 asti. Tšernova valitti CAS:n päätöksestä, mutta CAS hylkäsi valituksen. Pekingin olympialaisten pronssimitalinsa Tšernova menetti vuonna 2017 kun hänen Pekingissä antamansa dopingnäytteen uusintatutkimuksessa löytyi merkkejä anabolisen steroidin käytöstä. ==Henkilökohtaiset ennätykset== :Lähde: IAAF ;Ulkoradat *200 m 23,50 (2007) *800 m 2.06,50 (2008) *100 m aj 13,47 (2007) *400 m aj 56,14 (2007) *Korkeushyppy 187 (2007) *Pituushyppy 678 (2008) *Kuulantyöntö 13,57 (2007) *Keihäänheitto 54,49 (2006) *7-ottelu 6618 (2008) ;Sisäradat *800 m 2.10,10 (2008) *60 m aj 8,38 (2008) *Korkeushyppy 181 (2008) *Pituushyppy 661 (2008) *Kuulantyöntö 13,11 (2008) *5-ottelu 4717 (2008) ==Lähteet== Luokka:Venäläiset yleisurheilun moniottelijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1988 syntyneet Luokka:Elävät henkilöt
HMS Sabre (H18)

HMS Sabre (viirinumero H18) oli Britannian kuninkaallisen laivaston Amiraliteetin S-luokan hävittäjä toisessa maailmansodassa. == Valmistus == Alus tilattiin huhtikuussa 1917 vuosien 1917-1918 laivasto-ohjelmien 11. tilauksessa Alexander Stephens and Sonsilta Govanista, missä köli laskettiin 10. syyskuuta 1917. Alus laskettiin vesille 23. syyskuuta 1918. Ensimmäisen maailmansodan päätyttyä alus siirrettiin viimeisteltäväksi Fairfield Shipbuilding and Engineering Companylle, missä se valmistui 1919.Naval- history.net - HMS Sabre == Palvelus == Alus oli laivaston mukana, kunnes se muutettiin 1937 aseistamattomaksi maalilaivaksi. Alus palautettiin 1939 palvelukseen huolimatta sen iästä ja heikosta kunnosta. Alus sijoitettiin suojaamaan saattueita läntisen reitin alueelle (). Helmikuussa 1940 se kärsi Skotlannin länsirannikolla pahoja rakenteellisia vaurioita menettäen liikuntakykynsä. Alus hinattiin telakalle korjattavaksi. Huhtikuussa alus palasi koeajojen jälkeen suojaamaan saattueita. Alus siirrettiin toukokuussa evakuoimaan joukkoja mantereelta. Se liitettiin 28. toukokuuta operaatio Dynamoon ja alus evakuoi 30. toukokuuta 1500 miestä Dunkerquen rannoilta. Paluumatkalla alus joutui ilmahyökkäykseen. Seuraavana päivänä ilmahyökkäyksessä alus vaurioitui pahoin, mikä pakotti sen siirtämisen telakalle korjattavaksi. Sabre palasi muutamassa päivässä telakalta, minkä jälkeen se suoritti kaikkiaan kahdeksan matkaa evakuoiden yli 5 000 henkeä. Alus määrättiin 12. kesäkuuta operaatio Arieliin evakuoimaan joukkoja Biskajanlahden satamista, minkä päätyttyä se palasi saattueiden suojaksi. Vuonna 1940 alus muutettiin sukellusveneidentorjuntaan kykeneväksi saattajaksi, jolloin se aseistettiin 14 syvyyspommin laukaisuun kykenevällä järjestelmällä sekä ilmatorjunta-asein. Aluksen B-torni korvattiin 12 naulan tykillä ja asennettiin kaksi Oerlikon ilmatorjuntatykkiä etsintävalon tasanteelle.Whitley, M. J. s. 83-84 Lokakuussa 1944 alus siirrettiin suojaamaan rannikkosaattueita, kun Captain-luokan fregatit ottivat vastuun saattueiden suojaamisesta Atlantilla. Aluksen puolen tuuman konekiväärit poistettiin alustoineen. Se varustettiin marraskuussa miinanraivaimilla, jolloin syvyyspommikiskot poistettiin. Toukokuussa 1945 Sabre poistettiin palveluksesta, minkä jälkeen se lojui ankkurissa satamassa. Alus sijoitettiin sotatoimien päätyttyä poistolistalle ja myytiin BISCOlle. Alus saapui 1946 Grangemouthiin romutettavaksi. ==Lähteet== * * * * ===Viitteet=== Luokka:Kuninkaallisen laivaston S-luokan hävittäjät (1916) Luokka:Stephenin valmistamat alukset Luokka:Yhdistyneen kuningaskunnan toisen maailmansodan hävittäjät
Hopealuoti (elokuva)

Hopealuoti () on Dan Attiasin ohjaama kauhuelokuva vuodelta 1985. Se perustuu kirjailija Stephen Kingin vuoden 1983 pienoisromaaniin Ihmissuden vuosi. King on myös itse käsikirjoittanut elokuvan. ==Juoni== Pienessä Tarker Millsin kylässä tapahtuu kevätyönä hirmuinen veriteko. Joku pitää kylää kauhun vallassa, kun raakoja murhia tapahtuu lisää. Sitten eräänä heinäkuun neljäntenä nuori pyörätuolia käyttävä poika Marty Coslaw joutuu tekemisiin murhaajan kanssa, mutta selviytyy siitä hengissä. Hän saa tietää, että murhaaja, joka tappaa uhrinsa aina täysikuun aikaan, on paljon enemmän kuin ihminen. == Näyttelijät == ==Arvioita== Roger Ebert antoi elokuvalle kolme tähteä neljästä, ja hän kommentoi elokuvan tuntuneen hänestä parodialta pienoisromaaniin ja yleisesti Kingin tuotantoon nähden, mutta myönsi elokuvan olleen hänestä joka tapauksessa viihdyttävä. Sen sijaan The New York Timesin kriitikko Vincent Canby kutsui elokuvaa "erittäin ala-arvoiseksi Stephen King -fiktioksi" ja ihmissudesta hän ajatteli "sen muistuttavan suttakin enemmän Smokey Bearia pahimman krapulan jälkeen". Video-oppaassa vuodelta 1994 Kari Salminen kuvasi elokuvaa siloitelluksi jännitykseksi joka ei pelota pienimpiäkään. Hän antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * Luokka:Ihmissusielokuvat Luokka:Vuoden 1985 yhdysvaltalaiset elokuvat Luokka:Stephen Kingin teoksiin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset kauhuelokuvat HE:משתמש:Lerddazardogen/קליע הכסף
Petsie

Petsie oli suomalainen lemmikkieläinten omistajille suunnattu IRC-Gallerian tapainen yhteisöpalvelu. Palvelu on käännetty myös ruotsiksi ja englanniksi. Palvelun alasajo aloitettiin kesäkuussa 2016.http://www.petsie.fi/news/191 ==Palvelu== Käyttäjät voivat lisätä palveluun kuvia ja videokuvaa omista lemmikeistään, pitää yksinkertaista blogia ja kommentoida toisten käyttäjien lemmikkejä sekä käyttää palvelun keskustelupalstaa. Palvelussa on lisäksi kadonneet & löytyneet -sivu, osto- ja myyntipalsta sekä palvelu, jonka kautta eri eläinten kasvattajat voivat ilmoittaa syntyneistä poikueista tai pentueista. Eläinaiheisten tapahtumien järjestäjillä on mahdollisuus ilmoittaa tapahtumista palvelun tapahtumakalenterissa. Uusimpana palveluna sivustolle lisättiin 5. maaliskuuta 2010 oma verkkokauppa. ==Käyttäjät== Kuka tahansa yli 13-vuotias voi luoda profiilin palveluun. Oman profiilin luonnin jälkeen palveluun voi lisätä omia lemmikkejä. Suomenkielisen palvelun käyttäjistä 13–17-vuotiaita on 45,8 %, 18–25-vuotiaita 39,1 % ja yli 25-vuotiaita 15,1 %. Naisten osuus palvelussa on 87,4 % ja miesten 12,6 %. Käyttäjät ovat lisänneet palveluun yli 81 000 lemmikkiä, joista 34,3 % on koiria, 19,3 % kissoja ja 15,7 % jyrsijöitä. Jäljelle jäävä 30,7 % muodostuu muun muassa hevosista, lemmikkilinnuista, kaneista ja terraarioeläimistä. ==Lähteet== ==Aiheesta muualla== *Konsepti viedään ulkomaille. Petsie-sivustolla jo 10 000 lemmikkiä (31.7.2007) (digitoday.fi) *http://www.petsie.fi - Suomenkielinen Petsie *http://www.petsie.org - Englanninkielinen Petsie Luokka:Virtuaaliyhteisöt
Henri Herz

Henri Herz () oli itävaltalainen pianisti ja säveltäjä. Herz opiskeli Pariisin konservatoriossa, jossa hän sai ensimmäisen palkinnon 15-vuotiaana. Hän oli Friedrich Kalkbrennerin ohella Pariisin tärkein pianisti ennen kuin Frédéric Chopin ja Franz Liszt saapuivat kaupunkiin. Herz oli suunnattoman suosittu esiintyjä salongeissa, ja hänen lukemattomat viehättävät mutta köykäiset salonkikappaleensa kävivät erittäin hyvin kaupaksi. Herz sijoitti pianotehtaaseen ja rakennutti konserttisalin. Hänellä oli erittäin paljon oppilaita: toisinaan oppitunnit piti vapaiden aikojen puutteessa aloittaa jo aamuviideltä. Herz teki vuosien 1845 ja 1851 välillä pitkän konserttikiertueen Yhdysvaltoihin, Meksikoon ja Länsi-Intian saarille. Kiertueen aikana esitettiin muun muassa hänen sävellyksensä kahdeksalle pianolle. Palattuaan Eurooppaan Herzistä tuli Pariisin konservatorion professori. Herzin soitolle tunnusomaista olivat nopea sormitekniikka ja kevyt ääni. Felix Mendelssohnin mielestä hän muistutti soittajana nuorallatanssijaa tai akrobaattia. == Teoksia == === Pianokonserttoja === * Nro 1 (A-duuri, op. 34; 1828)Allmusic.com: Henri Herz > Works * Nro 2 (op. 74)Klassika: Henri Herz (1803-1888): Werkverzeichnis * Nro 3 (d-molli, op. 87; 1835) * Nro 4 (E-duuri, op. 131; 1843) * Nro 5 (f-molli, op. 180; 1854) * Nro 6 (A-duuri, op. 192; 1858), mukana kuoroGottschalk: Henri Herz (1803-1888) * Nro 7 (h-molli, op. 207; 1864) * Nro 8 (As-duuri, op. 218; 1873) ==Lähteet== Luokka:Itävaltalaiset pianistit Luokka:Itävaltalaiset säveltäjät Luokka:Vuonna 1803 syntyneet Luokka:Vuonna 1888 kuolleet
Nada Surf

Nada Surf on yhdysvaltalainen vuonna 1992 New Yorkissa perustettu rockyhtye. Yhtyeen jäsenet ovat Matthew Caws (laulu ja kitara), Daniel Lorca (basso ja taustalaulu) sekä Ira Elliot (rummut ja taustalaulu). Yhtyeen läpimurto tapahtui vuoden 1996 debyyttialbumin singlellä Popular. ==Diskografia== * High/Low (1996) * The Proximity Effect (1998) * Let Go (2002) * The Weight Is a Gift (2005) * Lucky (2008) * If I Had A Hi-Fi (2010) * The Stars Are Indifferent To Astronomy (2012) Luokka:Yhdysvaltalaiset rockyhtyeet
Vasile Moldoveanu

Vasile Moldoveanu (s. 6. lokakuuta 1935) on romanialainen tenori. Hän on kotoisin Constanțasta. Hän opiskeli synnyinkaupunkinsa Ciprian Porumbescu -konservatoriossa ja debytoi Bukarestin kansallisoopperassa vuonna 1966 Rinuccion roolissa Giacomo Puccinin Gianni Schicchissä. Metropolitan- oopperassa hän esiintyi ensi kertaa vuonna 1979 Pinkertonina Madama Butterflyssä. Samana vuonna hän esiintyi ensi kertaa Covent Gardenissa tulkiten Don Carlon roolin. Moldoveanua kuullaan vain harvoilla levytyksillä. Kaksi vuosina 1976 ja 1978 julkaistua resitaali-LP:tä on ollut saatavilla Intercordilta.Grandi-Tenori.com: Vasile Moldoveanu == Lähteet == == Aiheesta muualla == * Allmusic.com: Vasile Moldoveanu > Overview Luokka:Romanialaiset oopperalaulajat Luokka:Tenorit Luokka:Vuonna 1935 syntyneet Luokka:Elävät henkilöt